คือถ้าหนูกินของที่ผสมไอโอดีแล้วริมฝีปากบนบวมเกิดจากอะไรคะ
สวัสดีค่ะ ไอโอดีนเป็นแร่ธาตุชนิดหนึ่งที่มีความสำคัญในระบบการทำงานของต่อมไทรอยด์ ไอโอดีนเป็นแร่ธาตุที่ร่างกายไม่สามารถสังเคราะห์หรือสร้างขึ้นได้เอง จำเป็นต้องได้รับจากการรับประทานอาหารเท่านั้นโดยปกติแล้วจะพบภาวะการแพ้ไอโอดีนได้น้อยมากๆ การมีริมฝีปากบนบวมอาจจะเกิดจากการแพ้ยาหรือแพ้อาหารใดๆ โดยมักมีผื่นลมพิษขึ้นตามตัวร่วมด้วย หรือเกิดจากการไปกัดโดนทำให้มีแผลที่เยื่อบุปาก การรับประทานอาหารร้อนๆหรือรสจัด การแพ้สัมผัสสารที่แพ้เช่นลิปสติกที่ใช้กับปาก เริมที่ริมฝีปาก เป็นต้นเบื้องต้นสังเกตอาการถ้าปากบวม หน้าบวม มีผื่นลมพิษขึ้นตามตัวร่วมด้วย อาจเป็นอาการแพ้ยาหรืออาหารอย่างใดอย่างหนึ่ง ถ้ามีเหนื่อยหอบร่วมด้วยให้รีบไปพบแพทย์ หากมีแค่ปากบวมอย่างเดียว หายใจปกติ อาจจะสังเกตอาการไปก่อนได้ ใช้ครีมบำรุงทาให้ความชุ่มชื้นที่ริมฝีปากได้ หลีกเลี่ยงผลิตภัณฑ์ใดๆที่ใช้แล้วกระตุ้นให้มีอาการ